Factio socialis democratica Germaniae
Factio socialis democratica Germaniae (Theodisce Sozialdemokratische Partei Deutschlands, breviter SPD) est factio socialista in Germania anno 1863 nomine Allgemeiner Deutscher Arbeiterverein ('Consociatio generalis operariorum Germanica') condita. Est una duarum magnarum factionum Germaniae.

Res gestae 
SPD factio universalis anno 1890 condita est. Iam prius operarii partes singulas condiderant, sed illo demum anno vires suas coniunxerunt. Cum Sociales Democratici temporibus Germanici Imperii Secundi diu summos magistratus fugere deberent, magis magisque fautores conciliaverunt. Die 12 Ianuarii 1912, suffragio Dietae Imperii Germanici SPD factio primo tempore plurimos legatos habuit.

Anno 1914, plurimi Democratici Sociales fenore probato in bello gerendo discordiam factionum omnium et certamen contra imperatorem antea factum obruta esse censuerunt. Die 13 Ianuarii 1916, Carolus Liebknecht factionem SPD parlamenti Theodisci ("Reichstag") deseruit, quod pecunias imperatori pro bello credendas negavit. Factio sua pro patria contra hostes defendenda contendit. Ita etiam Fridericus Ebert censuit, qui 11 Ianuarii novus praeses factionis SPD electus erat. Anno 1917 ob eadem rem aliqui sodales, inter eos Hugo Haase, factionem reliquerunt et novam USPD condiderunt. Anno 1919, seditiosissimi sodales, inter eos Rosa Luxemburg et Carolus Liebknecht, factionem KPD condiderunt. Postquam Germani in primo bello in toto terrarum orbe facto cladem acceperunt, Democratici Sociales summam potestatem Germaniae assumpserunt. Fridericus Ebert, consodalis eorum factionis, primus praeses Rei Publicae Wimarensis creatus est. Anno 1924, alii sodales USPD ad SPD reverterunt, alii ad KPD iter fecerunt.

Anno 1933 in Germania, dictatura erecta est, et SPD reliquaeque partes prohibitae sunt. Multi socii aut Germaniam fugerunt aut illic restiterunt; multi in campis captivi custodiendi retenti sunt, quorum magna pars necata est.

Post alterum bellum in toto terrarum orbe factum Democratici Sociales denuo eorum factionem condiderunt. In zona Sovietica factiones KPD et SPD die 21 Aprilis 1946 socialis democraticis invitis consociati sunt. Nec prius quam 1989 factio in hac parte Germaniae iterum condita est. Anno 1949, cladem electionis acceperunt et usque ad annum 1966 adversam factionem (oppositionem) formaverunt.

Tum tres per annos coalitione cum Christiana Democratica Unione iuncti erant. Ab anno 1969 ad annum 1982, cancellarii Germaniae Gulielmus Brandt et Helimutus Schmidt etiam rectores factionis SPD fuerunt.

Anno 1998, Gerhardus Schröder, rector factionis SPD, cancellarius foederalis factus est et ad annum 2005 mansit.

Annis ab 2005 ad 2009, factio una cum Unione Angela Merkel (CDU) cancellaria Germaniam regnabat magna in coalitione, ab anno 2009 iterum adversa factio erat. Ab anno 2013 SPD iterum cum CDU foedus regnandi habet.

Praesides 
Ab anno 1946:

 Agenda 2010

!
Factiones Socialisticae
Constituta 1890